**HRVATSKI JEZIK 5.5.2020.**

**Stvaran i slikovit opis (Gerić, J: Morska pučina/ Kolar, S: Prvi put vidjeti more)-obrada**

* opisujemo prema planu, razlikujemo stvaran i slikovit opis
1. Promotri fotografiju. ( Što prikazuje? Kakve osjećaje budi u tebi?)



Vjerujem da bi rado bio/bila na moru. Strpi se do ljeta, vjerujemo kako će sve proći i kako ćemo ovog ljeta uživati na našem moru.

1. Sada otvori čitanku Zlatna vrata 4 na 161./162. stranici i pročitaj u sebi tekstove Morska pučina i Prvi put vidjeti more.
2. I jedan i drugi tekst donose opis mora, ali zasigurno primjećuješ razliku u opisivanju.
U prvom je tekstu more prikazano vjerno, onako kako izgleda, uz sve vidljive pojedinosti. To je **STVARAN OPIS**.

U drugom tekstu je također opisano more, ali je izražen naš osobni doživljaj mora, opis obiluje pridjevima, usporedbama i slikovitim izrazima.
To je **SLIKOVIT OPIS**

1. Zabilježi u pisanku plan ploče:

 **Opisivanje**

 **Stvaran opis** **-** opis u kojemu stvarno, tj. vjerno prikazujemo sve pojedinosti koje vidimo

 **Slikovit opis – opis** kojim prikazujemo naš osobni doživljaj,a obiluje pridjevima,usporedbama i slikovitim izrazima

**Zadatak za tebe:**

Opiši fotografiju najprije na stvaran, a onda na slikovit način!



Fotografiju rada pošalji privatnim porukom! Sretno!

Sretno!!